CELEX: 32022R0934
Language: ro
Date: 2022-06-16 00:00:00
Title: Regulamentul de punere în aplicare (UE) 2022/934 al Comisiei din 16 iunie 2022 de supunere la înmatriculare a importurilor de anumite roți din aluminiu originare din Maroc

17.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 162/27
               
            
         REGULAMENTUL DE PUNERE ÎN APLICARE (UE) 2022/934 AL COMISIEI
         din 16 iunie 2022
         de supunere la înmatriculare a importurilor de anumite roți din aluminiu originare din Maroc
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”), în special articolul 14 alineatul (5a),
         după informarea statelor membre,
         întrucât:
         
                     (1)
                  
                  
                     La 17 noiembrie 2021, Comisia Europeană (denumită în continuare „Comisia”) a anunțat, printr-un aviz publicat în Jurnalul Oficial al Uniunii Europene (2) (denumit în continuare „avizul de deschidere”), deschiderea unei proceduri antidumping privind importurile de anumite roți din aluminiu originare din Maroc, în urma unei plângeri depuse de Asociația producătorilor europeni de roți din aluminiu (denumită în continuare „reclamantul”) în numele unor producători care reprezintă peste 25 % din producția totală de anumite roți din aluminiu a Uniunii.
                  
               1.   PRODUSUL CARE FACE OBIECTUL ÎNREGISTRĂRII
         
         
                     (2)
                  
                  
                     Produsul care face obiectul înregistrării este reprezentat de roțile din aluminiu pentru autovehicule de la pozițiile 8701-8705, cu sau fără accesoriile lor, având sau nu pneuri montate, originare din Maroc (denumite în continuare „produsul în cauză”).
                  
               
                     (3)
                  
                  
                     Produsul în cauză este încadrat în prezent la codurile NC ex 8708 70 10 și ex 8708 70 50 (coduri TARIC: 8708701015, 8708701050, 8708705015 și 8708705050). Codurile NC și TARIC sunt menționate numai cu titlu informativ. Sfera de aplicare a prezentei anchete corespunde definiției produsului care face obiectul anchetei, menționată mai sus.
                  
               2.   MOTIVE PENTRU ÎNREGISTRARE
         
         
                     (4)
                  
                  
                     În conformitate cu articolul 14 alineatul (5a) din regulamentul de bază, Comisia înregistrează importurile în cursul perioadei de informare prealabilă în temeiul articolului 19a din regulamentul de bază, astfel încât măsurile să poată fi aplicate ulterior respectivelor importuri de la data înregistrării lor, cu excepția cazului în care există suficiente dovezi din care reiese că cerințele de la articolul 10 alineatul (4) litera (c) sau de la articolul 10 alineatul (4) litera (d) din regulamentul de bază nu sunt respectate.
                  
               
                     (5)
                  
                  
                     Comisia a verificat dacă importatorii aveau cunoștință sau dacă ar fi trebuit să aibă cunoștință despre existența dumpingului, despre amploarea lui și despre prejudiciul pretins sau constatat. Ea a analizat, de asemenea, dacă s-a înregistrat o nouă creștere substanțială a importurilor care, ținând seama de perioada în care a avut loc, de volum și de alte circumstanțe, era de natură să compromită grav efectul corectiv al taxei antidumping definitive care trebuie aplicată.
                  
               
                     (6)
                  
                  
                     Prin urmare, Comisia a examinat dovezile aflate la dispoziția sa, având în vedere articolul 10 alineatul (4) din regulamentul de bază. Pentru această analiză, Comisia s-a bazat, printre altele, pe datele privind importurile, astfel cum se indică în tabelul 1.
                  
               2.1.   Cunoașterea de către importatori a existenței dumpingului, a amplorii lui și a prejudiciului pretins
         
         
                     (7)
                  
                  
                     Comisia dispune de suficiente dovezi potrivit cărora importurile de produs în cauză originare din Maroc fac obiectul unui dumping.
                  
               
                     (8)
                  
                  
                     Avizul de deschidere pentru prezenta procedură, publicat la 17 noiembrie 2021, a evidențiat faptul că marjele de dumping calculate sunt semnificative, și anume 14 %. Elementele de probă menționate în plângere au fost suficiente în acel stadiu pentru a susține faptul că producătorii-exportatori practică dumpingul.
                  
               
                     (9)
                  
                  
                     Plângerea a furnizat, de asemenea, suficiente elemente de probă privind prejudiciul pretins care afectează industria din Uniune, inclusiv o scădere a cotei de piață și o evoluție negativă a altor indicatori-cheie de performanță ai industriei din Uniune.
                  
               
                     (10)
                  
                  
                     Prin publicarea în Jurnalul Oficial al Uniunii Europene, avizul de deschidere este un document public, accesibil tuturor importatorilor. Mai mult, în calitate de părți interesate în cadrul anchetei, importatorii au acces la versiunea neconfidențială a plângerii și la dosarul neconfidențial. Prin urmare, Comisia a considerat că, din aceste motive, importatorii știau sau ar fi trebuit să știe de existența practicilor de dumping pretinse, de amploarea acestora și de prejudiciul pretins.
                  
               
                     (11)
                  
                  
                     Pe baza celor de mai sus, Comisia a concluzionat că nu există nicio dovadă că cerința de la articolul 10 alineatul (4) litera (c) din regulamentul de bază nu a fost respectată.
                  
               2.2.   O nouă creștere substanțială a importurilor
         
         
                     (12)
                  
                  
                     Pe baza datelor statistice rezumate în tabelul 1 de mai jos, Comisia a constatat că numărul de roți din aluminiu importate din Maroc în Uniune a crescut cu 43 % în perioada cuprinsă între 1 decembrie 2021 și 30 aprilie 2022, și anume după deschiderea cazului, în comparație cu perioada cuprinsă între 1 decembrie 2020 și 30 aprilie 2021, și anume aceeași perioadă a anului precedent și aceeași parte a perioadei de anchetă (perioada cuprinsă între 1 octombrie 2020 și 30 septembrie 2021). În plus, volumul mediu lunar al importurilor din Maroc în Uniune în perioada cuprinsă între 1 decembrie 2021 și 30 aprilie 2022 a fost cu 92 300 de unități mai mare decât volumul mediu lunar al importurilor în Uniune în cursul perioadei de anchetă.
                  
               
                     (13)
                  
                  
                     Prin urmare, având în vedere această creștere suplimentară substanțială a importurilor din țara în cauză, Comisia a concluzionat că nu există nicio dovadă că această cerință nu a fost îndeplinită.
                     
                        Tabelul 1
                     
                     
                                  
                              
                              
                                 1 decembrie 2020-30 aprilie 2021
                              
                              
                                 1 decembrie 2021-30 aprilie 2022
                              
                              
                                 Δ
                              
                              
                                 Media lunară 1 decembrie 2020-30 aprilie 2021
                              
                              
                                 Media lunară 1 decembrie 2021-30 aprilie 2022
                              
                           
                                 Volumul importurilor (în bucăți)
                              
                              
                                 1 068 018 
                              
                              
                                 1 529 755 
                              
                              
                                 +43  %
                              
                              
                                 213 604 
                              
                              
                                 305 951 
                              
                           
                                 
                                    Sursă: Baza de date Surveillance a Comisiei pentru aprilie 2022 și baza de date Comext a Eurostat pentru celelalte luni. Raportul de conversie între kg și unitate: 11,3 kg/unitate.
                              
                           
               2.3.   Compromiterea efectului corectiv al taxei
         
         
                     (14)
                  
                  
                     Astfel cum s-a concluzionat în secțiunea 2.2, s-a constatat o creștere suplimentară substanțială a importurilor de produs în cauză de la deschiderea prezentei anchete. Această creștere reprezintă în jur de 92 300 de roți din aluminiu suplimentare lunar în comparație cu numărul de roți din aluminiu importate din Maroc în cursul perioadei de anchetă. Numai această creștere reprezintă aproximativ 2 % din consumul Uniunii în cursul perioadei de anchetă.
                  
               
                     (15)
                  
                  
                     Conform datelor privind importurile sintetizate în tabelul 2 de mai jos, prețul mediu de import al produsului în cauză pe roată în perioada cuprinsă între 1 decembrie 2021 și 30 aprilie 2022 a fost cu 14,8 % mai mare decât prețul mediu de import din Maroc observat în cursul perioadei de anchetă. Cu toate acestea, trebuie să se țină seama de faptul că aluminiul primar reprezintă aproximativ 50 % din costul de producție al roților din aluminiu și că prețul de vânzare este indexat la prețul aluminiului la Bursa de metale din Londra. Comisia a observat că prețul mediu al aluminiului a crescut cu 50 % în perioada de anchetă în comparație cu perioada decembrie 2021 – aprilie 2022. Prin urmare, se pare că creșterea prețurilor de 14,8 % a reflectat doar parțial creșterea costului de producție și, prin urmare, importurile sunt în continuare capabile să exercite presiuni asupra vânzărilor industriei din Uniune.
                     
                        Tabelul 2
                     
                     
                                  
                              
                              
                                 Perioada de anchetă
                              
                              
                                 Decembrie 2021 – Aprilie 2022
                              
                              
                                 Δ
                              
                           
                                 Prețuri medii de import lunare (EUR/unitate)
                              
                              
                                 44,7 
                              
                              
                                 51,3 
                              
                              
                                 +14,8  %
                              
                           
                                 
                                    Sursă: Baza de date Surveillance a Comisiei pentru aprilie 2022 și baza de date Comext a Eurostat pentru celelalte luni.
                              
                           
               
                     (16)
                  
                  
                     Din aceste motive, Comisia a stabilit că dovezile din dosar nu au arătat că această cerință nu a fost îndeplinită.
                  
               2.4.   Concluzie
         
         
                     (17)
                  
                  
                     Având în vedere cele de mai sus, Comisia a constatat că nu există elemente de probă concludente care să arate că înregistrarea importurilor produsului în cauză în cursul perioadei de informare prealabilă nu a fost justificată în acest caz. De la data publicării avizului de deschidere, moment în care producătorii-exportatori știau sau ar fi trebuit să știe de existența dumpingului și prejudiciului pretins, importurile de produs în cauză au crescut suplimentar într-un mod care ar putea submina în mod grav efectul corectiv al taxelor antidumping și în cursul perioadei de informare prealabilă.
                  
               
                     (18)
                  
                  
                     Astfel, în conformitate cu articolul 14 alineatul (5a) din regulamentul de bază, Comisia înregistrează importurile produsului în cauză în cursul perioadei de informare prealabilă.
                  
               3.   PROCEDURA
         
         
                     (19)
                  
                  
                     Toate părțile interesate sunt invitate să își prezinte în scris punctele de vedere și să aducă elemente de probă în sprijinul lor. În plus, Comisia poate audia părțile interesate, cu condiția ca acestea să prezinte o cerere scrisă din care să reiasă că există motive speciale pentru care ar trebui să fie audiate.
                  
               4.   ÎNREGISTRAREA
         
         
                     (20)
                  
                  
                     În conformitate cu articolul 14 alineatul (5a) din regulamentul de bază, Comisia înregistrează importurile produsului în cauză în cursul perioadei de informare prealabilă în temeiul articolul 19a din regulamentul de bază, cu excepția cazului în care există suficiente elemente de probă care să demonstreze că cerințele prevăzute la articolul 10 alineatul (4) litera (c) și (d) nu sunt îndeplinite.
                  
               
                     (21)
                  
                  
                     Orice responsabilitate viitoare va decurge din constatările definitive ale prezentei anchete antidumping. Afirmațiile din plângerea prin care se solicită deschiderea unei anchete estimează o marjă de dumping de aproximativ 14 % și un nivel mediu de eliminare a prejudiciului de 43 % pentru produsul în cauză. Valoarea taxelor care ar putea fi achitate în viitor este estimată la nivelurile respective pe baza plângerii, și anume 14 % din valoarea CIF la import a produsului în cauză.
                  
               5.   PRELUCRAREA DATELOR CU CARACTER PERSONAL
         
         
                     (22)
                  
                  
                     Toate datele cu caracter personal colectate pe parcursul prezentei anchete vor fi tratate în conformitate cu Regulamentul (UE) 2018/1725 al Parlamentului European și al Consiliului (3),
                  
               ADOPTĂ PREZENTUL REGULAMENT:
         
            Articolul 1
            
               (1)   În conformitate cu articolul 14 alineatul (5a) din Regulamentul (UE) 2016/1036, autoritățile vamale sunt invitate să ia măsurile corespunzătoare pentru a înregistra importurile de anumite roți din aluminiu pentru autovehicule de la pozițiile 8701-8705, cu sau fără accesoriile lor, având sau nu pneuri montate, încadrate în prezent la codurile NC ex 8708 70 10 și ex 8708 70 50 (coduri TARIC: 8708701015, 8708701050, 8708705015 și 8708705050) și originare din Maroc.
            
            
               (2)   Înregistrarea expiră la patru săptămâni de la data intrării în vigoare a prezentului regulament.
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 iunie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  JO C 464, 17.11.2021, p. 19.
         
            (3)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).